אנט קלרמן

אנט מארי שרה קלרמן (באנגלית: Annette Marie Sarah Kellermann‏; 6 ביולי 1887 – 6 בנובמבר 1975) הייתה שחיינית אוסטרלית מקצועית, כוכבת וודוויל, שחקנית קולנוע, סופרת ובעלת עסק. קלרמן הייתה אחת הנשים הראשונות שלבשו בגד ים העשוי חלק אחד, במקום המכנסיים שהיו מקובלים בזמנו ועוררה השראה אצל נשים אחרות ללכת בעקבותיה. בגדי הים של קלרמן הפכו כל כך פופולריים, כך שהיא פתחה קו אופנה משלה של בגדי ים העשויים חלק אחד. קלרמן הקנתה לשחייה צורנית פופולריות רבה; ואף חיברה מדריך שחייה. היא הופיעה במספר סרטים, בדרך כלל בנושאים המשלבים מים. בתור כוכבת הסרט "בת האלים", קלרמן הייתה השחקנית הראשית הראשונה שהופיעה בעירום בהפקה הוליוודית. קלרמן הייתה חסידה של בריאות, כושר ויופי טבעי במהלך כל חייה. קלרמן נולדה במריקוויל, ניו סאות' ויילס, אוסטרליה, ב-6 ביולי 1887 לכנר יליד אוסטרלי בשם פרידריך וילהלם קלרמן, ואשתו הצרפתייה אליס אלן צ'ארבונט, מורה לפסנתר ולמוזיקה. בגיל 6, חולשה ברגליה של קלרמן חייבה אותה ללבוש פלטות פלדה על מנת לחזק אותן. כדי להתגבר על נכותה, רשמו אותה הוריה לשיעורי שחייה ב"מרחצאות של קאוויל" בסידני. בגיל 13, רגליה החלימו כמעט לחלוטין ובגיל 15 היא שלטה בכל תנועות השחייה וזכתה בתחרות הראשונה שלה. בשלב זה היא גם הופיעה בתצוגות צלילה. בשנת 1902, זכתה קלרמן בתחרות ה-100 מטרים והמייל של הנשים בניו סאות' ויילס, בשיא של דקה אחת, 22 שניות, ו-33 דקות, 49 שניות בהתאמה. באותה שנה, החליטו הוריה לעבור למלבורן, והיא נרשמה ללימודים בבית הספר לבנות "מלטון" לדקדוק, היכן שאימה קיבלה משרת הוראת מוזיקה. במהלך זמנה בבית הספר, השתתפה קלרמן בתערוכות שחייה וצלילה במרחצאות לבורן, שיחקה בתור בתולת ים במרכז הבידור "בית משפט הנסיכים" (Princes Court entertainment center) והשתתפה בשתי הופעות ביום, בשחייה עם דגים במיכל זכוכית בתערוכת אקווריום. בחודשים יוני ויולי 1903, היא ביצעה צלילות גובה בסצנת הקוגי (Coogee) של בלנד הולט (Bland Holt) המרהיב, "שבירת הבצורת" (The Breaking of the Drought) בתיאטרון המלכותי מלבורן. קלרמן וביאטריס קר, שנחשבה לאלופת השחייה והצלילה של אוסטרליה, היו יריבות. אף על פי כן, האתגר הציבורי של ביאטריס קר להיפגש באליפות תחרותית עם קלרמן לא נענה. ב-24 באוגוסט 1905, בגיל 19, הייתה קלרמן אחת הנשים הראשונות שניסתה לשחות את התעלה האנגלית. לאחר 3 שחיות לא מוצלחות היא הכריזה: "הייתה לי הסיבולת אבל לא כוח הזרוע". האישה הראשונה שהצליחה לחצות תעלה בשחייה הייתה ברונס ולברגה פון איזשיצו האוסטרית, בספטמבר 1900. מאוחר יותר קלרמן אתגרה והביסה את ברונס בתחרות הדנובה. קלרמן הקנתה לשחייה הצורנית פופולריות רבה לאחר הביצוע שלה של בלט המים הראשון במיכל זכוכית בהיפודרום של ניו יורק. קלרמן התפרסמה כתומכת בזכותן של נשים ללבוש בגדי ים העשויים מחלק אחד, דבר שהיה שנוי במחלוקת באותו זמן. על פי מגזין אוסטרלי; "בתחילת המאה ה-20, נשים היו מצופות ללבוש שמלה מסורבלת בשילוב מכנסיים כשהן שוחות. בשנת 1907, בשיא הפופולריות שלה, קלרמן נעצרה ברביר ביצ' (Revere Beach), מסצ'וסטס, על חוסר צניעות – היא לבשה אחד מבגדי הים שלה העשויים מחלק אחד. הפופולריות של חליפות השחייה העשויות חלק אחד של קלרמן, הביאו להקמת קו בגדי ים משלה. ה"אנט קלרמנס", כפי שנקראו, היו הצעד הראשון בדרך לבגדי הים המודרניים. בשנת 1916, הפכה קלרמן לשחקנית הראשית הראשונה שהופיעה בסצנת עירום כשהיא הופיעה בעירום מלא ב"בת האלים" הסרט "בת האלים", שנעשה על ידי חברת סרטי פוקס (Fox Film Corporation), היה הסרט הראשון בעל הפקה של מיליון דולר. רוב סרטיה של קלרמן עוסקים בהרפתקאות ימיות. היא ביצעה בעצמה את הפעלולים, הכוללים צלילה של 28 מטרים לים, וצלילה של 18 מטרים לבריכת תנינים. פעמים רבות היא שיחקה בתולת ים בשם אנט או וריאציות של שמה. "סרטי האגדה", כפי שהיא כינתה אותם, התחילו ב"בת הים" (1911), בו היא הייתה השחקנית הראשונה שלבשה תלבושת של בתולת ים בסרט (מרמיידינג), דבר שסלל את הדרך לסרטים אחרים כמו גליניס ג'ונס (בסרט מירנדה – Miranda), אסתר ויליאמס ודריל האנה (בסרט ספלאש). קלרמן עיצבה את תלבושות בתולות הים בעצמה, ולפעמים גם תפרה אותן. קלרמן הופיעה באחד מהסרטים האחרונים בצבעי פריזמה, "ונוס של הים הדרומי" (Venus of the South Seas) בשנת 1924, הפקה משותפת של ארצות הברית וניו זילנד, שבו סליל של 55 דקות סרט היה בצבע ומתחת למים. "ונוס של הים הדרומי" שוחזר בידי ספריית הקונגרס ב-2004 והוא הסרט העלילתי היחיד בכיכובה של קלרמן הקיים בצורה המוחלטת שלו. בנוסף לקריירה הקולנועית שלה, כתבה קלרמן מספר ספרים וביניהם "כיצד לשחות" (1918), "יופי פיזי: איך לשמור את זה" (1919), ספר של סיפורי ילדים שכותרתו "אגדות הים הדרומי" (1926), ו"הסיפור שלי", ספר אוטוביוגרפי שלא פורסם. היא כתבה בנוסף גם חוברות רבות על בריאות, יופי וכושר. קלרמן נישאה למנהל האמריקאי שלה, ג'יימס סאליבן, בתאריך 26 בנובמבר 1912 בדנברי, קונטיקט. קלרמן, צמחונית כל חייה, הייתה בעלת חנות מזון בריאות בלונג ביץ', קליפורניה. היא נשארה פעילה גם בגיל מבוגר, המשיכה לשחות ולהתאמן עד זמן קצר לפני מותה. היא ובעלה חזרו להתגורר באוסטרליה בשנת 1970 ובשנת 1974 חלקו לה כבוד בבריכת היכל התהילה הבין-לאומי של פורט לודרדייל, פלורידה. קלרמן מתה לפני בעלה, בבית החולים בסאות'פורט, קווינסלנד, אוסטרליה, ב-6 בנובמבר 1975, בגיל 88 ונשרפה בטקסים קתוליים. שרידיה פוזרו בשונית המחסום הגדולה. לא היו לה ילדים. בשנת 1908, לאחר מחקר על 3,000 נשים, דר. דאדלי א. סרג'נט מאוניברסיטת הרווארד כינה אותה "האישה המושלמת" בגלל הדמיון של התכונות הפיזיות שלה לוונוס ממילו. האוסף הגדול של קלרמן של תלבושות ומזכרות תיאטרליות הורש לבית האופרה של סידני. מספר רב מהתלבושות המקוריות שלה והחפצים האישיים מוחזק בידי מוזיאון תחנת הכוח בסידני, אוסטרליה. קלרמן הוצגה על ידי אסתר ויליאמס בסרט "בת ים השווה מיליון דולר" (1952), ושמה נמצא על כוכב בשדרת הכוכבים של הוליווד, בשדרות הוליווד. סרט אוסטרלי תיעודי עטור פרסים בשם "בת הים המקורית", שנכתב על קלרמן, הופק בשנת 2002. מכלול שחייה חדש שנפתח במריקוויל בשנת 2010 נקרא על שמה. הכלה של למרמור: טרגדיה של בוני סקוטלנד (1909) בת יפתח: טרגדיה תנ"כית (1909) מתנת הנעורים (1909) נקבר חי (1909) סירנה של הים (1911) בת הים (1911) הבת של נפטון (1914) בת האלים (1916) תחרות הצלב האדום הלאומית (1917) מלכת הים (1918) מה נשים אוהבות (1920) ונוס של הים הדרומי (1924) מעללי הצלילה של גברת קלרמן (1907) גברת אנט קלרמן (1909) האישה בעלת הצורה המושלמת (1910) הילד האוניברסלי (1914) אמנות הצלילה (1920) אנט קלרמן מבצעת בלט מים (1925) אנט קלרמן חוזרת לאוסטרליה (1933) בלט מים: סידני (1940) בלט מים (1941) אלות האהבה (1965) בת הים המקורית (2002) מדיה וקבצים בנושא אנט קלרמן בוויקישיתוף אנט קלרמן, במסד הנתונים הקולנועיים IMDb (באנגלית) אנט קלרמן, באתר AllMovie (באנגלית) אנט קלרמן Annette Kellermann, בפרויקט "נשים חלוצות קולנוע". אוסף התלבושות של אנט קלרמן במוזיאון תחנת הכוח Annette Kellermann Costume Collection at the Powerhouse Museum מאמר ותמונות ששימשו במשפט מכריע על הגינות בין אסקוויר ויועץ הדואר Article & Photo used in crucial trial on decency between Esquire and the Postmaster General אנט קלרמן, באתר "Find a Grave" (באנגלית) קתרין וולס (17 בנובמבר 2013). "אנט קלרמן- השחיינית המודרנית לנשים המודרניות" - "Annette Kellerman – the modern swimmer for modern women". ממשלת אוסטרליה (ארכיון האינטרנט). ג.פ. וולש (1983). "קלרמן, אנט מארי שרה (1886-1975)" - "(Kellermann, Annette Marie Sarah (1886–1975" המילון האוסטרלי של הביוגרפיה. הוצאת אוניברסיטת מלבורן. ג'ודי נלסון (2005). "המילון האוסטרלי של הביוגרפיה, כרך משלים; קר, ביאטריס מוד (1887-1971)" "(Australian Dictionary of Biography, Supplementary Volume; Kerr, Beatrice Maude (1887–1971". מיכאל בוהן (2009). " גיבורים ופרסומות: איך תור הזהב של 1920 שינה את הספורט האמריקאי" - Heroes & Ballyhoo: How the Golden Age of the 1920s Transformed American Sports. "ספרי פוטומאק בע"מ". "שחייה גדולה בדנובה" - "Great Swim in the Danube". "השבוע" (22 ביוני 1906). שירותי ה"רידרס דייג'סט", "שחיינים שוברי שיאים", אוסטרליה של אתמול: מבט על העבר הקרוב שלנו, מהדורה שנייה, 1974, עמוד 193. "סטוריה: אנט קלרמן" - "Herstory: Annette Kellerman". השחר (54). מקורי בארכיון ב-18 בנובמבר 2005. ג'יימס קרייטון רוברטסון (1993). "הקולנוע המוסתר: צנזורת קולנוע בריטי בפעולה (1913-1975)" - The Hidden Cinema: British Film Censorship in Action 1913–1975 "אישה מודרנית מתקרבת לפיגורה המושלמת – ד"ר דאדלי סרג'נט של..." - ...Modern Woman Getting Nearer The Perfect Figure – Dr. Dudley Sargent of ב-4 בדצמבר 1910. מאמר בנושא בריאות מתייחס לגופה של קלרמן כאל "...הדמות האידיאלית ביותר" ; "המגזין של ראשון"; נצפה בנובמבר 2015.